**PRESENTACIÓ DE LA CAMPANYA EUROPEA**

**“L’ABRAÇADA DELS POBLES”**

ACORDS ARTEA 10 DE NOVEMBRE DE 2018

El 10 i l’ 11 de novembre ens vam reunir a Artea (Euskal Herria) 100 persones de diferents col·lectius de l’Estat Espanyol, Itàlia, Grècia, Alemanya i de Ipar Euskal Herria.

La trobada se celebra a iniciativa de l’organització Ongi Etorri Errefuxiatuak i Carabana Abriendo Fronteras. Es decideix posar en marxa una **iniciativa europea per denunciar les polítiques migratòries de la Unió Europea i dels governs membres, en el marc de les properes eleccions al Parlament Europeu**.

Durant aquests dies es prenen els següents acords:

* Es decideix que cada territori és autònom, tot i això, s’arriba als següents mínims comuns:
1. L’acció es portarà a terme el dia **5 de maig de 2019 a les 12h del migdia**, a les places, davant dels ajuntaments, etc., de pobles i ciutats europees, allà on decideixi cada territori, atenent a les seves pròpies dinàmiques.
2. **Lema: 5M EL ABRAZO DE LOS PUEBLOS.** S’ha de traduir al català 5M L’ABRAÇADA DELS POBLES (?). Ara bé, participants de països com Alemanya i Grècia van veure dificultats en traduir de manera literal el lema decidit, per diverses raons. Per això, es proposa flexibilitzar el lema en funció de les realitats dels països.
3. **SIMBOLOGIA:** es va gravar a Artea la escenificació de l’abraçada amb la música; en breu disposarem del vídeo (hi ha una gravació de la secció Catalunya). Aquest vídeo es podrà fer servir a voluntat dels territoris, així com complementar-ho amb altres accions que es considerin oportunes.
4. **CANÇÓ:** es va decidir fer servir les cançons ***Bella Ciao***  i ***Ouvrez les frontières*** de Tiken Jah Fakoly, alhora que es podria fer una llista de distribució per a la campanya amb més cançons, per fer-les servir de la manera que es consideri oportuna en els diferents territoris.
5. Es decideix començar des de **JA a fer accions** de cara a la campanya, intensificant-les en les setmanes anteriors properes al 5M: presentacions, xerrades, dejunis, tancaments, acampades, cinemes, etc.
6. Existeix una comissió d’Euskal Herria, el contacte del qual és eh@5M5.eu; una comissió de l’Estat, el contacte del qual és es@5M5.eu; així com una comissió internacional, el contacte del qual és intl@5M5.eu.
7. Es farà la **presentació “oficial” de la campanya** a cada territori el dia **20 de desembre**, fent-la coincidir amb la **reunió de ministres d’interior europea**, per tractar temes de migració.
8. S’adjunten dos documents:
9. Un breu document que es diu ***Compromisos d’Artea***, en els quals s’han resumit les reivindicacions/exigències.
10. Una **declaració** més extensa, on es justifiquen els continguts essencials de la campanya. La declaració és un document orientatiu, ja que cada territori, país o col·lectiu podrà elaborar la seva pròpia declaració d’adhesió i crida, fent seva les idees de la campanya.

**EL DIA 5 DE MAIG DE 2019 A LAS 12H DEL MIGDIA**

**5M L’ABRAÇADA DELS POBLES**

**Per la defensa de la humanitat, de les persones migrants i del seu lliure moviment i acollida a Europa i contra el neofeixisme.**